armvectores/hy_wikipedia_2023 huggingface dataset:
Դրամատիկական արվեստի ակադեմիա (Զագրեբի համալսարան)

Դրամատիկական արվեստի ակադեմիա (խորվ.՝ Akademija dramske umjetnosti կամ ADU), խորվաթական դրամայի դպրոց։ Հիմնադրվել է 1896 թվականին։ 1979 թվականին դարձել է Զագրեբի համալսարանի մասնաճյուղ Զագրեբի երաժշտական ակադեմիայի և Զագրեբի գեղարվեստի ակադեմիայի հետ միասին։ Ակադեմիան գործում է որպես երկրի առաջնային դրամատիկական դպրոց, որը կրթություն է տրամադրում թատրոնի, ռադիոյի, հեռուստատեսության և կինոյի արտադրության բնագավառներում, ներառյալ դերասաններ, ռեժիսորներ, կինեմատոգրաֆիստներ և խմբագիրներ։


== Պատմություն ==
Զագրեբում դրամատիկական ակադեմիայի անհրաժեշտության մասին առաջին անգամ նշվել է Խորվաթիայի խորհրդարանի 1861 թվականին Թատերական օրենսդրության մեջ, որով նախատեսվում էր «Զագրեբում ձևավորել թատերական անձնակազմի դպրոց»։ Այնուամենայնիվ, ժամանակակից ակադեմիայի արմատները տանում են Խորվաթիայի դրամատիկական դպրոց (Hrvatska dramatska škola), որը հիմնադրվել է 1896 թվականին Ստեպան Միլետիչի կողմից, 1861 թվականի օրենսդրությունից 30 տարի անց։ Դպրոցը տեղակայված էր Խորվաթիայի Հանրապետության հրապարակում գտնվող շենքում, որտեղ գտնվում է այսօր։
Պատմության ընթացքում դպրոցը մի քանի անգամ վերանվանվել և բարեփոխվել է։ Մինչև 20-րդ դարի կեսեր նրա հիմնական դերակատարումն էր թատրոնի դերասանների մասնագիտական պատրաստվածության ապահովումը։ Հետագայում ավելացվեցին կինոյի և հեռուստատեսության բաժինները։ 1950 թվականի նոյեմբերին դպրոցն օրենսդրորեն ճանաչվեց որպես բարձրագույն կրթության հաստատություն, հիմնականում Բրանկո Գավելլայի, Դրագո Իվանիշևիչի և Ռանկո Մարինկովիչի ջանքերով՝ անվանելով այն «ակադեմիա»։ 1979 թվականին այն պաշտոնապես դարձավ Զագրեբի համալսարանի մի մասը։
Խորվաթիայի Անկախության պատերազմի ժամանակ 1995 թվականի մայիսի 3-ին Ակադեմիայի շենքը գտնվել է կրակակետի ներքո, ինչի արդյունքում վնասվել են դեկանատի ու դրամատուրգիայի ստորաբաժանումները և երկու աշխատակիցներ ու չորս ուսանողներ վիրավորվել են, այդ թվում` ռեժիսուրայի առաջին կուրսի ուսանող Լուկա Սկրաչիչը, որը հետագայում մահացավ։ Այս իրադարձության կապակցությամբ Ակադեմիան պաշտոնապես  մայիսի 3-ը հայտարարեց հիշատակի օր և 2005 թվականին ակադեմիայում փակցվեց հուշատախտակ։
1950-1994 թվականներին ակադեմիայի բաժիններն ավարտել է ընդհանուր առմամբ 574 ուսանող։ Ակադեմիան նաև տարբեր միջազգային ընկերակցությունների անդամ է, ինչպիսիք են CILECT-ը,  (Centre International de Liaison des Ecoles de Cinéma et de Télévision), IIRT (Instituto Internationale per la Ricerca Teatrale), IFIRT (Թատրոնի հետազոտությունների միջազգային ֆեդերացիա) և ELIA (Արվեստի ինստիտուտների եվրոպական լիգա)։


== Կազմակերպություն ==
2010 թվականի դրությամբ ակադեմիան ունեցել է յոթ բաժիններ՝

Դերասանական բաժին
Թատրոնի և ռադիոյի ռեժիսուրայի բաժին
Ֆիլմերի և հեռուստատեսության ռեժիսուրայի բաժին
Կինեմատոգրաֆիայի բաժին
Դրամատուրգիայի բաժին
Արտադրության բաժին


== Ռեկտորներ և դեկաններ ==
1950-1979 թվականներին ակադեմիայի ղեկավարը կոչվում էր «ռեկտոր» (Rektor), քանի որ այն անկախ ուսումնական հաստատություն էր։ 1979 թվականին դարձել է Զագրեբի համալսարանի մի մասը և այդ ժամանակից ի վեր նրա ղեկավարը կոչվում է «դեկան» (Dekan):


== Տես նաև ==
Զագրեբի համալսարան
Զագրեբի գեղարվեստի ակադեմիա
Զագրեբի երաժշտական ակադեմիա


== Ծանոթագրություններ ==


== Արտաքին հղումներ ==
http://www.adu.hr/ Դրամատիկական արվեստի ակադեմիա (Զագրեբի համալսարան). պաշտոնական կայք
Մանվելյան (այլ կիրառումներ)

Մանվելյան, կարող է վերաբերել

Երվանդ Մանվելյան, հայ մանրէաբան, հասարակական գործիչ (1872-1949)։
Լևոն Մանվելյան, հայ գրող (1864-1919)։
Հրանտ Մանվելյան, հայ խորհրդային ռեժիսոր և դերասան (1907)։
Մանվել Մանվելյան, հայ խորհրդային քիմիկոս (1913)։
Միքայել Մանվելյան, հայ արձակագիր, ՀԽՍՀ ժողովրդական արտիստ (1877-1944)։
Ռաֆայել Մանվելյան, հայ խորհրդային բժիշկ, ինֆեկցիոնիստ (1896-1978)։
Որդի (ֆիլմ, 1955)

«Որդին» (ռուս.՝ «Сын»), խորհրդային երիտասարդական սոցիալական դրամա, որը նկարահանել է Յուրի Օզերովը։ Ֆիլմի պրեմիերան տեղի է ունեցել 1956 թվականի փետրվարի 20-ին։


== Սյուժե ==
Ավագ դասարանցի Անդրեյ Գորյաևին խուլիգանական արարքի համար քրեական պատասխանատվություն է սպառնում։ Գթասիրտ վկան խղճում է պատանուն, և նրան բաց են թողնում։ Հոր հետ վիճելով՝ Գորյաևը հեռանում է տնից և թափառում է մայրաքաղաքում, մինչև պատահաբար հայտնվում է Մոսկվայի նոր թաղամասում՝ Չերյոմուշկայում գտնվող շինհրապարակում։


== Դերերում ==
Լեոնիդ Խարիտոնով – Անդրեյ Գորյաև
Պյոտր Կոնստանտինով – Անդրեյի հայրը  
Վարվառա Կարգաշովան – Անդրեյի մայրը  
Նադեժդա Ռումյանցևա – Թամարա, պրոֆկազմակերպիչ շինհրապարակում  
Պավել Վիննիկ – բեռնատարի վարորդ
Ալեքսեյ Գրիբով – կրկեսի ադմինիստրատոր  
Վլադիմիր Զեմլյանիկին – բանվոր  
Ռոզա Մակագոնովա – Շուրոչկա, կրկեսային արտիստ
Ալեքսանդր Միխայլով – կրկեսային ավտոբուսի վարորդ  
Կոնստանտին Սորոկին – Պանեչկին, բրիգադիր-ժուլիկ  
Վլադիմիր Բելոկուրով – կրկեսային արտիստԱդա Վոյցիկ – Վասյայի մայրը 
Ալեքսեյ Կյոլբերեր – դասղեկ  
Վերա Կարպովա – Սերգեևա, աշակերտուհի  
Պավել Շալնով – Լոժեչկին  
Վիկտոր Գերասկին – Վասյա Կոզլով  
Կլեոն Պրոտասով – միլիցիայի լեյտենանտ  
Կոնստանտին Բարտաշևիչ – դպրոցի տնօրեն  
Սերգեյ Կալինին – հորեղբայր Ֆեդյա, հարևանԼուսագրերում նշված չէԱլեքսանդր Գրեչանի – ոստիկանության ավագ 
Նինա Դորոշինա – վաճառողուհի  
Յուրի Բելով – ոստիկանության ավագ  
Սվետլանա Խարիտոնովա – բահով բանվորուհի
Եվգենի Կուդրյաշյով – անցորդ  
Ալեքսեյ Բախար – բանվոր  
Վալենտին Բրիլեև – տեղամասային  տեսուչ
Վլադիմիր Կուլիկ – Անդրեյի համադասարանցին  
Լև Լոբով – տեղամասային տեսուչ


== Փաստեր ==
Ֆիլմի թողարկման տարում այն արժանացել է Վենետիկի կինոփառատոնի դիպլոմի։
Յուրի Օզերովի ֆիլմը խորհրդային վարձույթում դիտել է 28,3 մլն հանդիսատես, ինչը 450-րդ արդյունքն է ԽՍՀՄ վարձույթի ողջ պատմության ընթացքում։


== Ծանոթագրություններ ==


== Արտաքին հղումներ ==
Москва в кино. Х/ф «Сын» («Мосфильм», 1955г.) / ПрогулКИНО
(3453) Դոստոևսկի

Անվան այլ կիրառումների համար տե՛ս՝ Դոստոևսկի (այլ կիրառումներ)(3453) Դոստոևսկի (անգլ.՝ Dostoevsky), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 27-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,386373 ա. մ., առավելագույնը մոտենում է 2,1793 ա. մ. հեռավորության վրա և հեռանում 2,5934 ա. մ.։ Արեգակի շուրջ մեկ ամբողջական պտույտ է կատարում 1346,5 երկրային օրվա ընթացքում, իր ուղեծրով շարժվելով միջինում 0,26736 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3453) Դոստոևսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաբիկո

Լաբիկո (իտալերեն՝ Labico) քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 4763 մարդ, խտությունը կազմում է 339 մարդ/քառ. կմ։ Զբաղեցնում է 11 քառ. կմ։ Փոստային ինդեքս — 030, հեռախոսային կոդ — 06։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Սվոբոդա (գյուղ, Բաշտանկայի շրջան)

Անվան այլ կիրառումների համար տե՛ս՝ ՍվոբոդաՍվոբոդա (ուկրաիներեն՝ Свобода), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1815 թվականին։
2001 թվականի տվյալներով Սվոբոդա գյուղում բնակվում էր 38 մարդ։ Բնակավայրը զբաղեցնում է 0,18 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աավիկու (գյուղ, Ռաե շրջան)

Անվան այլ կիրառումների համար տե՛ս՝ ԱավիկուԱավիկու (էստ․՝ Aaviku), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 197 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հելմե (Էստոնիայի շրջան)

Անվան այլ կիրառումների համար տե՛ս՝ Հելմե (այլ կիրառումներ)
Հելմե շրջան (էստ․՝ Helme vald), շրջան Էստոնիայի Վալգամաա նահանգում։ Անվանումը ծագել է շրջանի Հելմե ավանի անունից, շրջանի կենտրոնն է Տիռվա քաղաքը։


== Զինանշան ու դրոշ ==
Զինանշանն ու դրոշն ընդունվել են 1994 թ․, որոնք մշակել և ներկայացրել է Իվո Մանֆրեդ Ռեբանեն։ Պտտվող սև և արծաթագույն թևերով ջրաղացի (երկանքի) քարը խորհրդանշում է հավերժական առաջընթաց, սերնդափոխության անընդհատություն, կյանքի շարունակականություն։ Տեսքով հիշեցնում է ջրաղացի կամ երկանքի քար, որը բնորոշ է տեղաբնիկների հիմնական գործունեության բնույթին՝ գյուղատնտեսություն, բերք և հաց։


== Բնակչություն ==
2010 թվականի տվյալներով շրջանում բնակվում էին 2269 մարդ։ Բնակչության խտությունը շրջանում կազմում էր 7,25 մարդ/կմ²։


== Տեսարժան վայրեր ==
Շրջանի տարածքում են գտնվում Լասա լիճը, Հելմեյի քարանձավները, Տաագեպեռա ամրոցը, Հոլդրեյի կալվածքը և ռուսական ականավոր զորավար Բարկլայ դե Տոլլիի դամբարանը։


== Պատկերասրահ ==

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սլոբոդա (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անիբ (Պրուպտի վտակ)

Անվան այլ կիրառումների համար տե՛ս՝ Անիբ (այլ կիրառումներ)Անիբ (ռուս.՝ Аныб), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պրուպտ գետի աջ ափին՝ 108 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 03020200112103000015708
Կոդը ըստ հիդրոլոգիական հետազոտության (ՌԴ) - 103001570
Ավազանի կոդը - 03.02.02.001
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Սանտա Մարինելլա

Սանտա Մարինելլա (իտալերեն՝ Santa Marinella), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 16727 մարդ (2004 թվականից), խտությունը կազմում է 341 մարդ/քառ. կմ։ Զբաղեցնում է 49 քառ. կմ տարածք։ Փոստային ինդեքս - 057, հեռախոսային կոդ - 0766։
Նշված բնակավայրի հովանավոր է համարվում Սուրբ Իոսիֆը։ Քաղաքի տոնը նշվում է մարտի 19-ին։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նիֆտալիբեկ Ղշլաղ

Նիֆտալիբեկ Ղշլաղ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 184 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իվան Յարամիշև

Իվան Յարամիշև (հունվարի 11, 1906(1906-01-11), Թիֆլիս, Ռուսական կայսրություն - 1979, Սևաստոպոլ, Ուկրաինական ԽՍՀ, ԽՍՀՄ), ինժեներատեխնիկական ծառայության գեներալ-մայոր (1952)։ Ազգությամբ հայ։ ԽՄԿԿ անդամ 1941 թ.-ից։ 


== Կենսագրություն ==
Ավարտել է Լենինգրադի ռազմատեխնիկական ուսումնարանը (1926), Ն․ Ե․ Ժուկովսկու անվան ռազմաօդային ինժեներական ակադեմիայի ինժեներների կատարելագործման կուրսերը (1949)։ 1920 թ.-ին կամավոր մտել է կարմիր բանակ։ 1926 թ.-ից ծառայել է Սևծովյան նավատորմի ռազմաօդային ուժերում, որի կազմում էլ 1941-1945 թթ.-ին, որպես ավիաէսկադրիլիայի ավագ ինժեներ, մասնակցել է Հայրենական մեծ պատերազմին։ Պատերազմից հետո եղել է Սևծովյան նավատորմի ռազմաօդային ուժերի համակարգում։ 1968 թ.-ին զորացրվել է։ Պարգևատրվել է Լենինի, Կարմիր դրոշի 3, Կարմիր աստղի 3 շքանշաններով։


== Ծանոթագրություններ ==
Գեղանի կռունկ

Գեղանի կռունկ (լատ.՝ Anthropoides virgo), կռունկների ընտանիքի թռչուն, որը գրանցված է ՀՀ Կարմիր գրքում։ Չվող է, քիչ տարածված։


== Արտաքին կառուցվածք ==
Մարմնի երկարությունը 90-100 սմ է, թևերի բացվածքը՝ 165-185 սմ, կենդանի զանգվածը՝ 2,5-3,5 կգ։ Հասունի փետրածածկը միատարր մոխրագույն է, դիմային և վզի առջևի մասերն ու կուրծքը՝ սև, գագաթը՝ մոխրագույն։ Երիտասարդի գլուխը մոխրագույն է, դիմային նախշը բացակայում է։ Թռչում է մոխրագույն կռունկի նման։ Բնակվում է արոտավայրերում, բաց դաշտերում, խոնավ մարգագետիններում, լճերի ու լճակների մոտ, բնակավայրերի հարևանությամբ։


== Սննդառություն ==
Սնվում է բույսերով, միջատներով, մանր ողնաշարավորներով։


== Կենսակերպ ==
Գարնանային վերադարձը մարտի 20-ից մինչև ապրիլի վերջն է, աշնանային չուն՝ օգոստոս-սեպտեմբերին։ Չուի ընթացքում թռչում է սեպաձև երամ կազմած (հաճախ գիշերները)։ Ամպամած եղանակների, խիտ մառախուղի, առատ ձյան պայմաններում երամը երբեմն մոլորվում է, կորցնում չուի ճանապարհը և մեծ կորուստներ կրում՝ բախվելով էլեկտրական լարերին, բարձր ծառերին և շինություններին։


== Տարածվածություն ==
Տարածված է Աֆրիկայում, Իսպանիայից մինչև Բայկալ, Մոնղոլիայում, Միջին Ասիայում, Փոքր Ասիայում, Անդրկովկասում։ Առավելապես հանդիպում են հանրապետության կենտրոնական և հյուսիսային շրջաններում։ 200-300 առանձնյակներից կազմված երամներով հանրապետությունում հանդիպում են միայն աշնանային և գարնանային չուի շրջաններում։ Հանգստի համար օգտագործում են վարելահողերը և գյուղատնտեսական ցանքատարածությունները։


== Պահպանություն ==
Հայաստանի համար քիչ տարածված, չվող, հազվագյուտ տեսակ է, որն ընդգրկված է ԲՊՄՄ Կարմիր ցուցակում և  գնահատվում է որպես խոցելի տեսակ։
Թվաքանակը վերջին տարիներին զգալիորեն կրճատվել է։ Աշնանային և գարնանային չուի շրջաններում հանդիպում են 200-300 առանձնյակներից բաղկացած երամներով, որոնք հանգստի համար օգտագործում են առավելապես Սևանի ավազանի ցանքատարածությունները։
Վաղ գարնան շրջանում եղանակի կտրուկ փոփոխման հետևանքով կարող են ցրտահարվել։


== Ծանոթագրություններ ==
Գյութան

Գյութան (ճապ.՝ 牛タン), ճապոնական ուտեստ՝ պատրաստված տապակած տավարի լեզվից, Սենդայի հպարտություն։


== Օգտագործում ==

Գյութանի պատրաստման սովորույթը ծագել է Սենդայ քաղաքում (1948), որտեղ ուտեստը սովորաբար մատուցվում է բրնձի, ապուրի և մարինացված վարունգների հետ։ Գյութանը Սենդայի հպարտությունն է։ Ճապոնիայի այլ շրջաններում գյութանը մատուցում են յակինիկուի ռեստորաններում։
Գյութանի ստեղծող է համարվում Սանո Կեյսիրոն՝ Սենդայում յակիտորիայի սեփականատերը, որը 1948 թվականին ռեստորան բացեց և սկսեց այնտեղ մատուցել կովի լեզվից պատրաստված ուտեստններ (1948): Այդ ռեստորանը կոչվում էր Tasuke, և մինչև օրս էլ համարվում է լավագույն վայրը Սենդեայում, որտեղ կարելի է համտեսել գյութան։ Ի սկզբանե Գյութանը համարվում էր բավականին տարօրինակ ուտեստ, սակայն աստիճանաբար հանրաճանաչություն ձեռք բերեց ամբողջ Ճապոնիայի տարածքում։
Այն ռեստորանները, որոնք գյութան էին մատուցում, լրացուցիչ զարգացում ստացան 1991 թվականին, երբ վերացվեց տավարի մսի ներկրման ճապոնական թույտվությունը։ 2003 թվականին Ճապոնիայի կառավարությունը ժամանակավորապես դադարեցրեց ամերիկական տավարի մսի ներկրումը այն բանից հետո, երբ դրանց մեջ հայտնաբերվեց կովի կատաղության հարուցիչներ։ Սա լուրջ հարված էր գյութան մատուցող ռեստորանների համար։ Սենդայի գյութան պատրաստող ռեստորաններում տավարի լեզվի 90 %-ը ներկրվում էր ԱՄՆ-ից։ Բացի այդ, որոշ փորձագետներ հաստատում են, որ ԱՄՆ-ում տավարի միսը պարունակում է գյութանի պատրաստման համար անհրաժեշտ քանակությամբ ճարպ, և հրաժարվում էին ավստրալիական տավարի միս օգագործելուց։
Սենդայում կա մի ամբողջ խոհարարական շարք-փողոց՝ գյութան-դորի, որտեղ լեզուն տապակում են ածուխի վրա, մատուցում են բրնձի, քերած դայկոն բողկի հետ, միսո ապուրում և նույնիսկ շաքարավազով ցանված։


== Ծանոթագրություններ ==


== Գրականություն ==
Япония. Жизнь в тысячах красок / редактор Алексей Чесноков. — 3-е изд. — М.: Издательство Российского союза туриндустрии, 2015. — 96 с. — 5 000 экз. — ISBN 978-5-904692-10-0


== Արտաքին հղումներ ==
«О японской кухне»։ Japanonly։ Վերցված է 2019-12-28 
«Путешествие едоков»։ News.leit։ 09-08-2010։ Վերցված է 28-12-2019
Սանտա Մարիա Նուովա

Սանտա Մարիա Նուովա (իտալերեն՝ Santa Maria Nuova), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 4156 մարդ (2008), բնակչության խտությունը՝ 230 մարդ/կմ²։ Տարածքը կազմում է 18 կմ²։ Փոստային ինդեքս՝ 60030։ Հեռախոսային կոդ՝ 0731։
Քաղաքի տեսարժան վայրերից են 18-րդ դարի Սան Ջուզեպե և Սան Անտոնիո դի Պադովա եկեղեցիները։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 24971
Էլեկտրոնային փոստ։ comune.santamarianuova@provincia.ancona.it
Պաշտոնական կայք։ http://www.comune.santamarianuova.an.it/Engine/RAServePG.aspx Archived 2009-09-23 at the Wayback Machine.


== Արտաքին հղումներ ==
http://www.comune.santamarianuova.an.it/Engine/RAServePG.aspx Archived 2009-09-23 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նիժնետիմկինո

Նիժնետիմկինո (ռուս.՝ Нижнетимкино, բաշկիրերեն՝ Тубәнге Тимкә), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարտիզանսկոե (ավան, Պուտիվիլի շրջան)

Անվան այլ կիրառումների համար տե՛ս՝ ՊարտիզանսկոեՊարտիզանսկոե (ուկրաիներեն՝ Партизанське), ավան Ուկրաինայի Սումիի մարզի Պուտիվիլի շրջանում։
2001 թվականի տվյալներով Պարտիզանսկոե ավանում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պշիշ (գետ)

Պշիշ գետ, գետ Կրասնոդարում և Ադիգեյա հանրապետությունում։
Մինչև Կրասնոդարյան ջրամբարի լցվելը գետի երկարությունը կազմում էր 258 կմ։ Սակայն ներկա պահին ավելի քիչ է, իսկ մակերեսը հնում կազմել է 1850 կմ²։


== Նկարագրությունը ==

Պշիշը բաժանվում է երկու մասի՝ Մեծ Պշիշ և Փոքր Պշիշ։ Այն սկիզբ է առնում Շեսսիի հյուսիսային լանջերում։ Ջրի միջին սպառումը կազմում է 25 մ³/վ, խոշորագույնը մոտ 1000 մ։
³/վ։Սառցային ռեժիմը անկայուն է, մի քանի տարի է ինչ գետը չի սառել։ Լողարկային է։
Հիմնական վտակներն են՝ Գինայկան և Ցիցեն։


== Վտակներ ==
գետ Фильтук, (Ֆիլտուկ)
գետ Плес
հոսքը Գանժիսկու ջրամբրից
գետ Кошка (Կոկշա (Պշիշի վտակ))
գետ Профиль
գետ  Цеце
գետ  Широкая Балка
գետ  Хадыжка(Խադաժկա)
գետ  Кура
գետ  Сосновка
գետ  Шубинка
գետ  Навагинка
գետ  Малый Тук
գետ  Большой Тук
գետ  Гунайка (Գունայկա)
գետ  Елизаветка
գետ Холодная Щель
գետ Караковская Щель (Ելիզավետյա)
գետ  Большой Пшиш (Մեծ Պշիշ)
գետ Малый Пшиш (Փոքր Պշիշ)


== Արտաքին հղումներ ==
Река Пшиш Archived 2004-12-26 at the Wayback Machine.
На сайте «Отдых на Кубани» Archived 2011-11-01 at the Wayback Machine.
Հոդված Սովետական մեծ հանրագիտարանից
«Река Пшиш (Пшик)» — информация об объекте в Государственном водном реестре
Пшиш // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Աստերոիդների ցանկ (51401-51500)

Աստերոիդների ցանկ (51301-51400)  • Աստերոիդների ցանկ  • Աստերոիդների ցանկ (51501-51600)
 Աստերոիդների ցանկ (51301-51400)  • Աստերոիդների ցանկ  • Աստերոիդների ցանկ (51501-51600)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Ստոնուոլ շրջան (Տեխաս)

Ստոնուոլ շրջան (անգլ.՝ Stonewall County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.380 կմ² է, բնակչությունը՝ 1.693 մարդ (2000 թ. տվյալներով)։ Շրջկենտրոնն է Ասպերմոնտ բնակավայրը։ Կազմավորվել է 1876 թ.։
Պեռամեցա (գյուղ, Վասցելիինա շրջան)

Անվան այլ կիրառումների համար տե՛ս՝ ՊեռամեցաՊեռամեցա (էստ․՝ Perametsa), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեստակի (այլ կիրառումներ)

Շեստակի, կարող է վերաբերել՝

Շեստակի - գյուղ Ռուսաստանի Սմոլենսկի մարզի Ելնինսկի շրջանի կազմում։
Շեստակի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Մերկիշ-Օդերլանդ

Մերկիշ-Օդերլանդ (գերմ.՝ Landkreis Märkisch-Oderland), շրջան Գերմանիայում, Բրանդենբուրգի տարածքում։ Շրջանի կենտրոնը՝ Զելով։ Բնակչությունը՝ 190,9 հազար մարդ (2010 թվականի դեկտեմբերի 31–ի տվյալներով)։ Բնակչության խտությունը՝ 90 մարդ/կմ²։ Զբաղեցնում է 2128 կմ² տարածք։ Պաշտոնական կոդը՝ 12 0 64։
Շրջանը ստորաբաժանվում է 45 համայնքների։


== Քաղաքներ և կոմունաներ ==
Շտրաուսբերգ (26 215)
Նոյենհագեն (16 907)
Հոպեգարտեն (16 818)
Ռյուդերսդորֆ (15 338)
Պետերսհագեն (13 872)
Բադ Ֆրայենվալդե (12 860)
Ֆրեդերսդորֆ Ֆոգելսդորֆ (12 778)
Ալտլանդսբերգ (8817)
Վրիցեն (7679)
Մյունխեբերգ (7176)
Զելով (5542)
Լեչին (4362)Բարնիմ Օդերբրուխի ենթակայությունՕդերաուե (1716)
Նոյտրեբին (1511)
Պրյոտցել (1141)
Բլիսդորֆ (1007)
Նոյլևին (987)
Ռայխենով Մյոգլին (598)Գոլցովի ենթակայությունՔյուստրիներ Ֆորլանդ (2761)
Ալթ Տուխեբանդ (890)
Գոլցով (871)
Զեխին (720)
Բլայեն Գենշմար (492)Զելով Լանդի ենթակայությունՖիրլինդեն (1538)
Լինդենդորֆ (1450)
Ֆալկենհագեն (760)
Լիտցեն (701)
Ֆիխտենհյոե (539)Լեբուսի ենթակայությունԼեբուս (3201)
Զեշդորֆ (1350)
Պոդելցիգ (954)
Ռայթվայն (506)
Տրեպլին (415)Մերկիշե Տվայցի ենթակայությունՌեֆելդե (4464)
Բուկով (1630)
Օբերբարնիմ (1445)
Վալջիվերսդորֆ (922)
Գարցաու Գարցին (681)Նոյհարդենբերգի ենթակայությունՆոյհարդենբերգ (2671)
Գուզով Պլատկով (1284)
Մերկիշ Հոհե (604)Ֆալկենբերգ Հոհեի ենթակայությունՖալկենբերգ (2330)
Հոհենլենդ(1039)
Հեքելբերգ Բրունով (756)
Բայերսդորֆ Ֆրոյդենբերգ (568)(30 սեպտեմբերի 2010)


== Ժողովրդագրություն ==


== Ծանոթագրություններ ==


== Արտաքին հղումներ ==
www.maerkisch-oderland.de
Տյուրկիդագունչայ

Տյուրկիդագունչայ (ռուս.՝ Тюркидагунчай), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Մուխուն գետի ձախ ափին՝ 22 կմ հեռավորության վրա։ Գետի երկարությունը 25 կմ է,ավազանի տարածքը 83,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002729
Հիդրոլոգիական ուսումնասիրությունների կոդը - 109300272
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սեն Լամբերտ է Մոն դը Ժե

Սեն Լամբերտ է Մոն դը Ժե (ֆր.՝ Saint-Lambert-et-Mont-de-Jeux), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 186 մարդ, բնակչության խտությունը` 17.32 մարդ/կմ²։ Բնակավայրը զբաղեցնում է 10.74 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 32 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 115 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 38։ Ակտիվության ցուցանիշը կազմում է 67,0 %։ 77 աշխատունակ մարդկանցից աշխատել է 73 անձ (39 տղամարդ և 34 կին)։ Գործազուրկ են եղել 4 անձ (2 տղամարդ և 2 կին)։ 38 անաշխատունակներից 5-ը եղել են աշակերտներ կամ ուսանողներ, 18-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(6192) 1990 KB1

(6192) 1990 KB1, աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 21-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,294381 ա. մ., առավելագույնը մոտենում է 1,6866 ա. մ. հեռավորության վրա և հեռանում 2,9022 ա. մ.։ Արեգակի շուրջ մեկ ամբողջական պտույտ է կատարում 1269,39 երկրային օրվա ընթացքում, իր ուղեծրով շարժվելով միջինում 0,2836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6192) 1990 KB1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արակապաս

Արակապաս (հուն․՝ Αρακαπάς), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 292 մարդ, հիմնականում՝ հույն կիպրացիներ։


== Ժողովրդագրություն ==


== Ծանոթագրություններ ==
Միքայել Անդրեասյան

Միքայել Նիկոլայի Անդրեասյան (փետրվարի 3, 1952(1952-02-03), Կիսլովոդսկ, Ստավրոպոլի երկրամաս, ՌԽՖՍՀ, ԽՍՀՄ), օդաչու-հրամանատար։ Ինքնաթիռային սպորտի վարպետ, ԽՍՀՄ բազմակի չեմպիոն։ 
Ավարտել է Վոլչանսկի (Ուկրաինա) քաղաքացիական ավիացիայի օդաչուական ուսումնարանը (1974)։ 1974–1977 թվականներին աշխատել է Երևանի ավիաակումբում, 1977–2001 թվականներին՝ «Էրեբունի» և «Զվարթնոց» օդանավակայաններում՝ ՅԱԿ-40 ինքնաթիռի հրամանատար։ 
1988–1992 թվականներին մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 60-ից ավելի թռիչք։ 1992 թվականի մարտի 27-ին և մայիսի 10-ին գնդակոծված և խափանված շարժիչներով բարեհաջող վայրէջք է կատարել համապատասխանաբար «Էրեբունի» և Սիսիանի օդանավակայաններում՝ փրկելով անձնակազմի, վիրավոր ազատամարտիկների և 40-ից ավելի երեխաների կյանքը։ Վերջին վայրէջքի ժամանակ ստացել է ողնաշարի վնասվածք։ 
Ընդհանուր թռիչքաժամը ԼՂ կազմել է 280 ժամ։ 
Պարգևատրվել է ԼՂՀ «Մարտական խաչ» 1-ին աստիճանի շքանշանով և «Արիության համար» մեդալով։ 


== Ծանոթագրություններ ==
Սան Միկելե Մոնդովի

Սան Միկելե Մոնդովի (իտալերեն՝ San Michele Mondovì), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2069 մարդ (2008 թվականի տվյալներով)։ Բնակչության խտությունը՝ 115 մարդ/կմ²։ Տարածքը՝ 18 կմ²։ Փոստային ինդեքս՝ 12080։ Հեռախոսային կոդ՝ 0174։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0174 222041
Էլեկտրոնային փոստ՝ san.michele.mondovi@reteunitaria.piemonte.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Angling Feelings

Angling Feelings, Kaipa խմբի երաժշտական ալբոմը, որը թողարկվել է 2007 թվականին։ Ալբոմը ձայնագրվել է 2006 թվականին HGL Studios-ում, Ուպսալեում (Շվեդիա)։ Ալբոմի բոլոր երգերը գրել է Հանս Լյունդինը։ 


== Երգացանկ ==
«Angling Feelings» - 6:43
"The Glorious Silence Within - 7:16
«The Fleeting Existence of Time» - 12:34
«Pulsation» - 4:02
«Liquid Holes in the Sky» - 4:42
«Solitary Pathway» - 4:06
«Broken Chords» - 6:24
«Path of Humbleness» - 9:30
«Where’s the Captain?» - 4:25
«This Ship of Life» - 4:40


== Ձայնագրման մասնակիցները ==
Հանս Լյունդին - ստեղնաշարային գործիքներ, վոկալ
Պեր Նիլսոն - էլեկտրոկիթառ
Ջոնաս Ռեինհոլդ - բաս կիթառ
Մորգան Էգրեն - հարվածային
Ալինա Գիբսոն - վոկալ
Պատրիկ Լանդստրոմ - վոկալ


== Ծանոթագրություններ ==
Վալիջան

Վալիջան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պետենի

Պետենի (ռուս.՝ Петени), գյուղ Ռուսաստանի Նովոսիբիրսկի մարզի Մասլյանինսկի շրջանի կազմում։
Բնակչությունը 1996 թվականին գրանցված տվյալներով կազմում էր 206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիլայ (Կարակոպշայի վտակ)

Կիլայ, գետ Ռուսաստանում, հոսում է Ալթայի երկրամասով։ Գետաբերանը գտնվում է Կարակոպշա գետի ձախ ափից 25 կմ հեռավորության վրա։ Գետ երկարությունը 18 կմ է։


== Ջրային գրանցամատյանի տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության հատվածը՝ Բիա գետն է, գետի ենթավազաններն են Բիան և Կատունը, գետի ավազանը Վերին Օբն է՝ մինչև Իրտիշ թափվելը։
Ջրային ռեսուրսների դաշնային գործակալության կողմից պատրաստած Ռուսաստանի Դաշնության տարածքի ջրատնտեսական տարածաբաժանման երկրաբանական համակարգի տվյալներով՝։Ջրային օբյեկտի կոդը հանրային գրանցմամբ - 13010100212115100000168
Կոդը ըստ հիդրոլոգիական հետազոտության (ՌԴ) - 115100016
Ավազանի կոդը - 13.01.01.002
Ծավալի համարը ըստ ՌԴ-ի - 15
Թողարկումը ըստ ՌԴ-ի - 1


== Ծանոթագրություններ ==
Սլավիկ Ղահրամանյան

Սլավիկ Ժորայի Ղահրամանյան (մայիսի 16, 1956, Թալիշ - սեպտեմբերի 7, 1992, Չլդրան, Արցախի Հանրապետություն), արցախյան ազատամարտի մասնակից։ 1988 թվականին ստեղծել է Չարենցավանում ապրող թալիշցիների հայրենակցական միությունը, որն օգնություն է առաքել Մարտակերտ, կազմակերպել ազատամարտիկների գործուղումը Արցախ։ 1990-1992 թթ. Թալիշի կամավորական ջոկատի, «Արծիվ-մահապարտների» կազմերում մասնակցել է Թալիշի, Խաչենի հովտի գյուղերի ինքնապաշտպանությանը։
Զոհվել է 1992 թվականին Մարտակերտի շրջանի Չլդրան գյուղի մատույցներում։


== Պարգևներ ==
Հետմահու պարգևատրվել է ՀՀ «Մարտական խաչ» 2-րդ աստիճանի շքանշանով։
Յազիկովո (ավան, Բարվենկովոյի շրջան)

Յազիկովո (ուկրաիներեն՝ Язикове), ավան Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Յազիկովո ավանում բնակվում էր 90 մարդ։ Բնակավայրը զբաղեցնում է 0,101 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գիզ (կանտոն)

Գիզ (ֆր.՝ Guise), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Վերվեն օկրուգի մեջ։ Համաձայն 2006 թվականի մարդահամարի կանտոնի բնակչությունը 11063 մարդ էր։Կանտոնի համարը 216 է։ Գիզ կանտոնում կա 19 կոմունա, որոնցից ամենամեծը Գիզ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հուլիսի 11

Հուլիսի 11, տարվա 192-րդ (նահանջ տարիներին՝ 193-րդ) օրն է։

Տարվա ավարտին մնում է 173 օր։


== Դեպքեր ==
1848 - Լոնդոնում բացվում է Վաթերլոո երկաթուղային կայարանը
1859 - Սանկտ Պետերբուրգում օծվում է Սբ. Իսահակի տաճարը
1919 - Նիդերլանդներում մտցվում է ութժամյա աշխատանքային օր
1950 - Պակիստանը միանում է Արժույթի միջազգային հիմնադրամին
1971՝ Փիթսբուրգում կայանում է Հիսուս Քրիստոս գերաստղ ռոք-օպերայի առաջին ներկայացումը


=== Պատահարներ ===
1983 - Էկվադորում Boeing 737-ի վթարից զոհվում է 119 մարդ
1995՝ Կուբայում Ան-24 ինքնաթիռն ընկնում է Կարիբյան ծովը, զոհվում է 44 մարդ
2005 - Ռուսաստանի Ուխտա քաղաքի առևտրի կենտրոնում ծագած հրդեհից զոհվում է 25 մարդ


== Ծնունդներ ==
1825 - Գաբրիել Սունդուկյան հայ գրող և դրամատուրգ
1911 - Էդուարդ Թոփչյան, հայ գրականագետ, բանասիրական գիտությունների թեկնածու (մ. 1975)
1916 - Ալեքսանդր Պրոխորով Александр Прохоров ռուս ֆիզիկոս
1958 - Ուգո Սանչես Մեքսիկացի ֆուտբոլիստ
1979 - Իմ Սու Ջոնգ,հարավկորեացի դերասանուհի


== Մահեր ==
0969 - Օլգա, Կիևի իշխանուհի
1906 - Հայնրիխ Գելցեր Heinrich Gelzer գերմանացի պատմաբան, հայագետ
1937 - Ջորջ Գերշվին George Gershwin ամերիկացի կոմպոզիտոր
1941 - Արթուր Էվանս Arthur John Evans անգլիացի հնագետ
1951 - Առնոլդ Շյոնբերգ, ավստրիացի կոմպոզիտոր, երաժշտական տեսաբան
1967 - Կարապետ (Կարպիս) Ավագյան (ռումիներեն՝ Garabed Avachian) ռումինահայ ջութակահար
1995 - Գեորգի Ֆարմանյանց ռուսաստանցի հայազգի բալետմեյստեր
1999 - Կարեն Ոսկանյան Արցախի պատերազմի մասնակից
2003 - Բիշամ Սահնի, հնդիկ գրող, դերասան
2011 - Թոմ Գերելս Anton M.J. "Tom" Gehrels հոլանդական ծագումով ամերիկացի աստղագետ


== Տոներ ==
Աշխարհի բնակչության համաշխարհային օր
Շոկոլադի համաշխարհային օր


== Ծանոթագրություններ ==
(4347) Ռեգեր

(4347) Ռեգեր (անգլ.՝ Reger), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,050789 ա. մ., առավելագույնը մոտենում է 2,8508 ա. մ. հեռավորության վրա և հեռանում 3,2507 ա. մ.։ Արեգակի շուրջ մեկ ամբողջական պտույտ է կատարում 1946,33 երկրային օրվա ընթացքում, իր ուղեծրով շարժվելով միջինում 0,184963 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4347) Ռեգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զելյոնոե (գյուղ, Վեսելինովոյի շրջան)

Անվան այլ կիրառումների համար տե՛ս՝ ԶելյոնոեԶելյոնոե (ուկրաիներեն՝ Зелене), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Ստարոսիրոտսկոե։ Հիմնադրվել է 1880 թվականին։
2001 թվականի տվյալներով Զելյոնոե գյուղում բնակվում էր 269 մարդ։ Բնակավայրը զբաղեցնում է 0,593 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդուլֆաթահ Ասիրի

Աբդուլֆաթահ Ասիրի (արաբ․՝ عبد الفتاح عسيري‎‎, փետրվարի 26, 1994(1994-02-26), Khamis Mushait, 'Asir Province, Սաուդյան Արաբիա), սաուդացի ֆուտբոլիստ, «Ալ-Ահլի» ակումբի և Սաուդյան Արաբիայի ֆուտբոլի ազգային հավաքականի կիսապաշտպան։


== Ակումբային կարերիա ==
Աբդուլֆաթահ Ասիրին ֆուտբոլիստի իր կարերիան սկսել է Ջիդդա քաղաքի «Ալ-Իթթիհադ» ակումբում։ 2013 թվականի հունվարի 25-ին իր նորամուտն է նշել Սաուդյան Արաբիայի պրո-լիգայում` թիմի հիմնական կազմում հանդես գալով «Ալ-Ֆեյսալի» ակումբի դեմ արտագնա խաղում։ 5 օր անց Աբդուլֆաթահ Ասիրին իր առաջին գոլն է խփել բարձրագույն լիգայում` հաշիվը բացելով «Հաջեր» ակումբի դեմ խաղում։ 2016 թվականի ապրիլի 24-ին նույն «Հաջեր» ակումբի դեմ խաղում դարձել է դուբլի հեղինակ։
2016 թվականի ամռանը Աբդուլֆաթահ Ասիրին տեղափոխվել է Ջիդդայի մեկ այլ` «Ալ-Ահլի» ակումբ։


== Կարիերան հավաքականում ==
2014 թվականի մայիսի 24-ին Աբդուլֆաթահն իր նորամուտն է նշել Սաուդյան Արաբիայի հավաքականի կազմում` երկրորդ խաղակեսում փոխարինման դուրս գալով Իսպանիայում անցկացվող Մոլդովայի հավաքանի դեմ ընկերական խաղում։ Մասնակցել է նաև 2018 թվականի ֆուտբոլի աշխարհի առաջնության ընտրական փուլի խաղերին։


== Ձեռքբերումներ ==
 Սաուդյան Արաբիա «Ալ-Իթթիհադ»

Սաուդյան Արաբիայի թագավորի գավաթի գավաթակիր (1), 2013


== Ծանոթագրություններ ==


== Արտաքին հղումններ ==
Պրոֆիլը ksa-team.com կայքում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը slstat.com կայքում
Բայգուզինո (գյուղ, Իշիմբայսկի շրջան)

Անվան այլ կիրառումների համար տե՛ս՝ ԲայգուզինոԲայգուզինո (ռուս.՝ Байгузино, բաշկիրերեն՝ Байғужа), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգոր Միրզա-Ավագյան

Գրիգոր Լևոնի Միրզա-Ավագյան (1925, Երևան, Հայկական ԽՍՀ, ԱԽՖՍՀ, ԽՍՀՄ - 1984, Երևան, Հայկական ԽՍՀ, ԽՍՀՄ), հայ բժիշկ, վիրաբույժ, բժշկական գիտությունների դոկտոր, պրոֆեսոր։


== Կենսագրություն ==
Գրիգոր Միրզա-Ավագյան ծնվել է 1925 թվականին Երևանում, իրավաբանի ընտանիքում։ Նրա դաստիարակության վրա ազդեցություն են ունեցել մտավորական ընտանիքի անդամները և վիրաբույժ, պրոֆեսոր, Հայաստանում ժամանակակից վիրաբուժության հիմնադիրներից Հարություն Միրզա-Ավագյան։ 1942 թվականին Գրիգոր Միրզա-Ավագյանն ընդունվել է Երևանի բժշկական ինստիտուտը և այն ավարտել 1947 թվականին։ 
1950-1955 թվականներին աշխատել է որպես գլխավոր բժիշկ և ղեկավարել Սիսիան քաղաքի շրջանային հիվանդանոցի վիրաբուժական բաժանմունքը։
1955 թվականին մասնակցել է վիրաբույժների XXVI համամիութենական համագումարին, իսկ որոշ ժամանակ անց կատարելագործվել Մոսկվայում։ Վեցամսյա դասընթացներ է անցել Մոսկվայի Ա․Վիշնևսկու անվան կլինիկայում, որտեղ սովորել է տեղական անեստեզիա։
1955 թվականից 17 տարի աշխատել է Երևանի պետական բժշկական համալսարանի հոսպիտալային վիրաբուժության ամբիոնում։ 1974 թվականից մինչև կյանքի վերջը եղել էնույն համալսարանի վիրաբուժության ամբիոնի վարիչը։
1975-1984 թվականներին եղել է ՀԽՍՀ գլխավոր վիրաբույժ, որից հետո՝ Հայաստանի վիրաբույժների միության խորհրդի նախագահ և վիրաբույժների համամիութենական ընկերության վարչության անդամ, Բելառուսի վիրաբուժական միության պատվավոր անդամ։
Մահացել է 1984 թվականին։


== Գիտական գործունեություն ==
Գրիգոր Միրզա-Ավագյանի գիտական գործունեությունը հիմնականում նվիրված է որովայնի խոռոչի, թոքերի, անոթների և միզասեռական օրգանների հիվանդությունների վիրաբուժական ժամանակակից եղանակների ներդրմանը։ 
Մոտ 90 գիտական աշխատանքի և 4 մենագրության հեղինակ է։


== Ծանոթագրություններ ==


== Արտաքին հղումներ ==
Мирза-Авагян Григорий Левонович
(8449) Մասլովեց

(8449) Մասլովեց (անգլ.՝ Maslovets), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,04327 ա. մ., առավելագույնը մոտենում է 2,5816 ա. մ. հեռավորության վրա և հեռանում 3,5049 ա. մ.։ Արեգակի շուրջ մեկ ամբողջական պտույտ է կատարում 1939,14 երկրային օրվա ընթացքում, իր ուղեծրով շարժվելով միջինում 0,185649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8449) Մասլովեց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուլլի (գյուղ, Ռաննու շրջան)

Անվան այլ կիրառումների համար տե՛ս՝ ԿուլլիԿուլլի (էստ․՝ Kulli), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հովհաննես առաքյալի երկրորդ թուղթ

Հովհաննես երկրորդ ընդհանրական թուղթը Նոր Կտակարանի 27 գրքերից է և մաս է կազմում ընդհանրական կամ կաթողիկե նամակների։


== Հեղինակը ==
Այս նամակի, ինչպես նաև Հովհաննեսի երրորդ նամակի հեղինակի ավանդաբար համարվել է Ավետարանի հեղինակ Հովհաննես առաքյալը։ Սակայն այսօր նամակի հեղինակի շուրջ Աստվածաշնչագիտության մեջ գոյություն ունեն տարբեր վարկածներ։

Նամակի հեղինակը Հովհաննես առաքյալի աշակերտներից է, և նամակը գրել է առաքյալի թելադրմամբ։
Հեղինակը Հովհաննես անունով Երեցն է, ում մասին հիշատակում է Պապիասը, և ով եղել է Հովհաննեսյան դպրոցի հետևորդ։


== Գրության ժամանակը և վայրը ==
Նամակը գրվել է Հովհաննու ավետարանից և Հովհաննու առաջին թղթից հետո, Հովհաննու երրորդ նամակից առաջ։ Ընդունված է գրության ժամանակը համարել առաջին դարի 90-ական թթ.։ Այլ գիտնականներ կարծում են, որ նամակը գրվել է 90-130 թ.։
Գրության վայրը համարվում է Եփեսոսը։


== Բովանդակությունը ==
Նամակը կարելի է բաժանել բովանդակային հետևյալ մասերի.

Ողջույն ընտրյալ Տիրուհուն և նրա որդիներին
Հորդոր միմյանց սիրելու
Զգուշացում մոլորեցնողներից, ովքեր չեն ընդունում Հիսուսին մարմնով եկած
Տիրուհուն այցելելու ակնկալիք
Ամփոփում


== Տես նաև ==
Ընդհանրական նամակներ
Հովհաննես առաքյալի առաջին թուղթը
Հովհաննես առաքյալի երրորդ թուղթը


== Աղբյուրներ ==
Ուդո Շնելլե, Ներածություն Նոր Կտակարանի, Գյոթինգեն։ 2005, էջ 485-492


== Արտաքին հղումներ ==
Հովհաննեսի երկրորդ ընդհանրական թուղթը
Յուղաքար (լեռնագագաթ, Լոռու մարզ)

Անվան այլ կիրառումների համար տե՛ս՝ Յուղաքար (այլ կիրառումներ)Յուղաքար, լեռնագագաթ Հայաստանի Լոռու մարզում, Բովաքարի լեռնահամակարգում, Մարգահովիտ գյուղից 10 կմ հյուսիս-արևելք։ Բարձրությունը՝ 2611 մետր։


== Ծանոթագրություններ ==
Զեդա Մախունցեթի

Զեդա Մախունցեթի (վրաց.՝ ზედა მახუნცეთი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 300 մետր բարձրության վրա։ Շրջկենտրոն Քեդայից 12 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 203 մարդ։


== Ծանոթագրություններ ==
Որոգինիզմ

Որոգինիզմ, քրիստոնեական աստվածաբանության ուղղությունների համախումբ, Ալեքսանդրյան աստվածաբանական դպրոցի ներկայացուցիչ Որոգինեսի (մոտ՝ 185-254) տեսություններից մեկը։ Որոգինեսը հսկայական ազդեցություն է ունեցել քրիստոնեական աստվածաբանության հետագա զարգացման վրա, նրա աշակերտներն են եղել Սուրբ Գրիգոր Հրաշագործը, 3-րդ դարի նշանավոր աստվածաբան Պամփիլիոս Կեսարացին, եկեղեցական պատմիչ Եվսեբեոս Կեսարացին։ Նրա որոշ գաղափարներ, որոնք նա ներկայացնում էր որպես վարկած, դեռ իր կենդանության օրոք որակվել են որպես հերետիկոսական։ Այժմ «որոգինիզմի» անվան տակ հասկանում են երեք գաղափար՝ Որոգինեսի վարդապետությունը, վարդապետություն՝ գրված նրա հակառակորդնեիր կողմից, 6-րդ դարի որոգինիստների վարդապետությունը։ Քրիստոնեական եկեղեցու պատմության մեջ որոգինիզմի հետ են կապվում երկու հիմնական բանավեճեր, որ տեղի են ունեցել 4-րդ դարի վերջին - 5-րդ դարի սկզբում և 6-րդ դարի կեսերին։ Շուտով, տիեզերական 5-րդ ժողովից հետո (553) oրիգենիզմն անհետացել է քրիստոնեական բանավեճի ոլորտից։ Որոշ հետազոտողներ ենթադրում են,  որ որոգինիզմն ընկած է ավելի ուշ առաջացած այնպիսի հերետիկոսական շարժումների հիմքում, ինչպիսիք են արիոսականությունը, պատկերամարտությունը և կատարների ուսմունքը։


== Որոգինեսի դոգմատիկ համակարգ ==
Իր գլխավոր աշխատության մեջ՝ «Յաղագս սկզբանց», Որոգինեսը ձևակերպում է աստվածաբանական ուսումնասիրությունների սեփական խնդիրները։ Քանի որ առաքյալները հայտնել էին միայն այն, ինչ գտել էին նպատակահարմար և շատ բաների մասին լռել էին, մնացել էին բազմաթիվ անպատասխան հարցեր։ Դրանց թվում Որոգինեսը խոսում է Սուրբ Հոգու և Երրորդության տեղի, մեռածների հարության, կամքի ազատության, հոգու առաջացման և շատ ուրիշ հարցերի մասին։ Իր հայացքներն Որոգինեսը ներկայացնում է ոչ որպես դոգմա, նախընտրելով  դնել միայն հարցադրումներ։


== Ծանոթագրություններ ==
Սարալանջ (գետ, Կոտայքի մարզ)

Սարալանջ, գետ Կոտայքի մարզում։ Սկիզբ է առնում Արայի լեռան արևելյան լանջերից և Արգել գյուղի հարավային մասում աջից միախառնվում Հրազդան գետին։ Երկարությունը 12 կմ է։


== Ծանոթագրություններ ==
Ներքե

Ներքե (շվեդերեն՝ Närke, լսել ), նահանգ Շվեդիայի հարավ կենտրոնական մասում՝ Սվիելանդում։ Հյուսիսում սահմանակցում է Վեստմանլանդի, արևելքում՝ Սոդերմանլանդի, հարավ-արևելքում՝ Օստերյոտլանդ, հարավ-արևմուտքում՝ Վեստերյոտլանդի, հյուսիս-արևմուտքում՝ Վերմլանդի հետ։ Ներքեի մակերեսը 4,122 կմ² է։ Բնակչությունը՝ 195,414 մարդ։
Ներքեն գտնվում է Միջին շվեդական դաշտավայրի կենտրոնական մասում, և շրջանի 57%-ի բարձրությունը 100 մետր ցածր է ծովի մակարդակից։ Ներքեի հյուսիս-արևմուտքում ձգվում է Չիլբերգեն լեռնաշղթան։ Խոշորագույն գետերն են Արբուգաոնը, Սվարտոնը և Թելյեոնը։


== Պատմություն ==
Հին քարի դարի ժամանակաշրջանում դաշտավայրն իրենից ներկայացնում էր ծոցի ներքին մասը, այդ պատճառով հնագետներ այստեղ հայտնաբերում են ձկնորսական բնակավայրերի բազմաթիվ հետքեր։ Էրեբրու քաղաքից դեպի հյուսիս լեռնալանջերին հայտնաբերվել են հնադարյան մարդկանց կացարաններ, որոնք վերաբերում են քարի դարին (մ.թ.ա. 3500 տարի)։ Կացարաններում հայտնաբերվել է հարավսկանդինավյան տիպի կերամիկա։ Արբուգաոն հետի ափերին նույնպես հայտնաբերվել են հնադարյան կացարաններ։


== Մշակույթ ==
Ներքեի շրջանն ունի մոտ 5200 պատմական հուշարձան։


== Տես նաև ==
Շվեդիայի նահանգներ
Շվեդիայի վարչական բաժանում


== Ծանոթագրություններ ==
Apple A9

Apple A9, 64-բիթանոց, 2-միջուկային ARM-միկրոպրոցեսոր, Apple ընկերության Apple Ax շարքի կառուցվածքով, որն ստեղծված է Սամսունգի է նոր 14-նանոմետրանոց FinFET տեխնիկական պրոցեսորով և 16 նանոմետրանոց TSMC-ի FinFET տեխնիկական պրոցեսորով։ Իսկ 2014 թվականի դեկտեմբերին տեղեկություն եղավ Սամսունգ ընկերության՝ Օստինի (Տեխաս) S2 ֆաբրիկայում նոր տիպի, FinFET տրանզիստորներով Apple A9-ի առաջին փորձնական թողարկման մասին։


== Նկարագրում ==
2013 թվականի դեկտեմբերին հայտնի դարձավ Samsung-ի հետ պայմանագրի կնքման մասին, ըստ որի Samsung-ը 2015 թվականին կարտադրի Apple-ի պրոցեսորների նոր մակարդակը՝ նոր 14 նանոմետրանոց տեխնոլոգիական պրոցեսոր՝ տրանզիստորների վրա հորիզոնական դրված կափարիչով(fin field effect transistor, FinFET): Իսկ 2014 թվականի դեկտեմբերին ինֆորմացիա հայտնվեց Samsung ընկերության Օստինում գտնվող S2 գործարանում նոր Apple A9 չիպի փորձնական շարքի արտադրման մասին, որն արտադրվել է 14 նանոմետրանոց, FinFET-տրանզիստորների օգտագործման օգնությամբ։
Պրոցեսորի մեկ այլ տարբերակ արտադրվում էր 16 նանոմետրանոց, TSMC ընկերության FinFET տեխնոլոգիայով։
Ըստ Apple-ի հայտարարմանը նոր A9 չիպը համեմատաբար նախորդ Apple-ի չիպերի մակարդակին (Apple A9) կստանա մինչև 70% աճ արտադրողականության մեջ և մոտ 90% գրաֆիկայով։ Բացի այդ նոր չիպի էներգիայի սպառումը իջավ 35%-ով և չափսերը փոքրացան 15%-ով։


== Օգտագործում ==
Apple A9 պրոցեսոր օգտագործող սարքեր՝

iPhone 6s և iPhone 6s Plus` 2015 թվականի սեպտեմբերից
iPhone SE` 2016 թվականի մարտից


== Ծանոթագրություններ ==
Ալեն Գանյոլ

Ալեն Գանյոլ (ֆր.՝ Alain Gagnol, մայիսի 13, 1967(1967-05-13), Ռոան), ֆրանսիացի կինոռեժիսոր։
Սովորել է Լիոնի Émile Cohl դպրոցում։ Սկսած 1988 թվականից աշխատում է «Ֆոլիմաժ» կինոստուդիայում։
Գանյոլը նաև վիպասան է և գրել է սև հումորով հագեցած մի քանի թրիլլերներ։ Առաջադրվել է «Օսկար» և «Սեզար» կինոմրցանակների «Կատուն Փարիզում» ֆիլմի համար։


== Ֆիլմագրություն ==
L’égoïste (1995)
Les tragédies minuscules (1998)
Le nez à la fenêtre (2001)
Le couloir (2005)
Mauvais temps (2006)
Կատուն Փարիզում (2010)


== Ստեղծագործություններ ==
M'sieur (1995)
Les lumières de frigo (1997)
Est-ce que les aveugles sont plus malheureux que les sourds ? (2000)
La femme patiente (2002)
Axel et Joséphine (2004)
Léon A Peur (2005)
Pire que Terrible (2005)


== Ծանոթագրություններ ==
(9607) 1992 DS6

(9607) 1992 DS6, աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 29-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,737531 ա. մ., առավելագույնը մոտենում է 2,003 ա. մ. հեռավորության վրա և հեռանում 3,472 ա. մ.։ Արեգակի շուրջ մեկ ամբողջական պտույտ է կատարում 1654,39 երկրային օրվա ընթացքում, իր ուղեծրով շարժվելով միջինում 0,217603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9607) 1992 DS6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեռա՛ն, մեռա՛ն․․․ և ահա

Մեռա՛ն, մեռա՛ն․․․ և ահա, Հովհաննես Թումանյանի ստեղծագործություններից, որը գրվել է 1919 թվականի հոկտեմբերի 8-ին։


== Պատմություն ==
Թումանյանի ընտանեկան արխիվում պահվում է երկու ինքնագիր։ Առաջին անգամ ստեղծագործությունը տպագրվել է Թիֆլիսում հրատարակված Հովհաննես Թումանյանի «Քառյակներ» ժողովածուի 24֊րդ էջում և Կ․ Պոլսում լույս տեսած «Բանաստեղծություններ» ժողովածուի 55-րդ էջում, ապա՝ Թումանյանի երկերի ժողովածուի առաջին հատորի 211-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Սամանդ Ալի Սիաբանդով

Սամանդ Ալի Սիաբանդով (նոյեմբերի 20, 1909(1909-11-20), Կարսի մարզ, Կովկասյան երկրամաս, Ռուսական կայսրություն - նոյեմբերի 14, 1989(1989-11-14), Երևան, Հայկական ԽՍՀ, ԽՍՀՄ), Խորհրդային Միության հերոս (մարտի 24-ին 1945), փոխգնդապետ (1943), ԽՄԿԿ անդամ (1931)։


== Կենսագրություն ==
Ավարտել է ԽՄԿԿ Կենտկոմին կից բարձրագույն կուսակցական դպրոցը (1950), Հայկական գյուղատնտեսության ինստիտուտը (1966)։ Սիաբանդովը 1938-1941 թվականներին եղել է ՀԿԿ Ալագյազի (այժմ՝ Արագածի) շրջկոմի 1-ին քարտուղար։ Մասնակցել է Երկրորդ համաշխարհային պատերազմին։ Հերոսի կոչմանն արժանացել է Բելառուսիայի ազատագրման ժամանակ Նարևի ափին (Դզբոնտ գյուղի մոտ) հենակետի պաշտպանության մարտերում (1944 թվականի աշնանը) ցուցաբերած խիզախության և արիության համար։ 1945 թվականից աշխատել է ՀԿԿ Կենտկոմում։ 1946 թվականին՝ ՀԿԿ Ալագյազի շրջկոմի 1-ին քարտուղար։ 1952 թվականից՝ ՀԽՍՀ գյուղատնտեսության մինիստրի տեղակալ, 1959 թվականից՝ գյուղմինիստրության կադրերի գլխավոր վարչության պետ։
ԽՍՀՄ 2-րդ և 4-րդ, ՀԽՍՀ 1-ին, 3-րդ, 5-րդ և 6-րդ գումարումների Գերագույն սովետների դեպուտատ։ Զբաղվել է նաև գրական աշխատանքով (գրել է պոեմներ՝ «Սիաբանդ և Խաջե», 1962 (հայերեն), «Երջանիկ ճակատագիր», 1969 (քրդերեն), Ա․ Չաչանի հետ կազմել «Հայ-քրդերեն բառարան», 1957)։ Պարգևատրվել է Լենինի, Կարմիր դրոշի 2, «Հայրենական պատերազմի» 1-ին և 2-րդ աստիճանի, Կարմիր աստղի, «Պատվո նշան» 2 շքանշաններով։